

# Event Details

- **Event Name**: Tour De Tuusulanjärvi 2026
- **Event Start and End Date**: Fri, 15 May, 2026 at 03:00 pm – Sun, 17 May, 2026 at 06:00 pm (+03:00)
- **Event Description**: Tour De Tuusulanjärvi 2026 on tulossa ! Tulee tapahtumassa tusina täyteen ! The pääpäivä LA 16.5. !!!

Tour De Tuusulanjärvi on suuren suosion saanut rentohenkinen Social Ride pyöräilytapahtuma, se ei ole kilpailu. 

Luvassa takuumukava koko päivän (tai jopa kolmen päivän) pyöräseikkailu pilke silmäkulmassa ja sopivasti itseään haastaen ! 

Kolmen päivän juttu ? Kyllä ! 
Perjantaina on etkolämppärilenkki, lauantaina 16.5. on ISO PÄIVÄ ja sunnuntaina on SocialRideGravel.

Tuttuun tapaan tarjolla on laaja kattaus pyöräilyä ja yhdessä oloa, mukana toistamiseen myös soveltavan pyöräilyn ryhmät. 

Tapahtuma toteutetaan hyväksi havaitulla hybridi-formaatilla, eli tapahtumalla on pääpäivä (lauantai 16.5.2026), mutta koska kyseessä on omatoiminen navigointipyöräilytapahtuma, niin osallistuminen ei ole naulattu pääpäivään. Reittejä voi ajaa läpi myös myöhemmin pitkin kesää ja silti saa arpalipukkeen sekä tapahtuman T-paidan. Palkintokattaus on tuttuun tapaan aivan mieletön!

Tapahtumakeskuksena toimii Krapin Onnela Tuusulanjärven rannalla. Onnelassa on tarjolla hotellimajoitusta sekä kahvila- ja ravintolapalveluita. Tapahtumaan tulee myös eräjormacamp telttailijoille ja riippumattoilijoille.

Ilmoittautuminen tapahtuu tällä linkillä:
https://fi.surveymonkey.com/r/TPTVSHN

Krapin palvelut ostetaan ennakkoon täältä: 
https://kauppa.krapi.fi/category/tour-de-tuusulanjarvi-2026

Tässä onkin oivallinen mahdollisuus kauempaa saapuville, kun voi viettää pitkän viikonlopun pyöräillen, sportaten ja itseään haastaen.


Fillarihemmo on taas taikonut tarjolle nipun reittejä. On gravelia, kulttuuria, maantietä, maastoa, sekä soveltavan pyöräilyn reitit. Soveltavan pyöräilyn osuus on Hanna Kasurisen käsialaa.


Alustavasti reitit tulee olemaan (muutokset mahdollisia);

*Etkolämppärilenkki perjantaina
Rento reilun parinkympin klassikko. Reitin varrella kahviloita ja terasseja.

*Gravel lyhyt, 48 km
Gravelreitti hieman lyhyempään makuun. Monipuolinen reitti tarjoilee maaseutumaisemia, metsäautoteitä, polkuja, järven rantaa, uimarantoja, nuotiopaikkoja. Tietysti löytyy myös kahviloita sekä kauppa.

*Gravel medium, 87 km
Keskimittainen gravelreitti hieman vaativampaan makuun hampurilaisteemalle. Monipuolinen reitti tarjoilee maaseutumaisemia, metsäautoteitä, polkuja, järven rantaa, uimarantoja, nuotiopaikkoja, unohtamatta mahtavaa burgeritaukoa. Tietysti löytyy myös kahviloita sekä kauppa

*Gravel Pitkä, 108km/131km
Monipuolinen reitti hieman vaativampaan makuun. Tämä reitti suuntautuu täysin uuteen ilmansuuntaan, sillä koskaan tapahtuman historiassa ei ole ajeltu täälläpäin. Tarjolla on siis tapahtuman konkareillekin uutta ajettavaa. On järven rantaa, joen rantaa, luonnonsuojelualuetta, nuotiopaikkoja, kahvipaikkoja, artesaanipizzaa ja mahtavaa flowrallia. Reitin sakkolenkki tarjoilee puolestaan fillarihemmomaisia erikoisosuuksia palaten sitten reitin perusosalle. 

*Kulttuuri, 30km/40km
Perinteinen kulttuurikierros tarjoilee useita museoita, kahviloita, nähtävyyspaikkoja, puistoja, nuotiopaikkoja. Vaikka matka on lyhyt, niin tällekin reitille saa helposti kulumaan vaikka kokonaisen päivän ! Tämä reitti on ajettavissa myös mummopyörällä ja vaikka Jopolla.

*Maantie, 154 km
Tuusulanjärven rantaa myötäillen kohti maaseudun rauhaa. Luvassa mahtavaa flowta ja todella upeita kumpuilevia maisemia. Reitti suuntaa täysin uusille urille ja taukopaikalta saa maistuvia burgereita.

*MTB lyhyt 35 km
Maastopyöräreitti hieman lyhyempään makuun. Reitin vähäisten kilometrien ei kannata antaa hämätä, sillä tämäkin reitti tarjoilee ihan aitoa maastopyöräjumppaa monin paikoin. Reitin varrella kaupallisia taukopaikkoja.

*MTB classic, 63 km
Klassinen järven kierto, ”helppoa ja kivaa”. Totta puhuen tämä ei ole helppo, eikä edes kiva, mutta aina sitä löytää itsensä tältä reitiltä joka vuosi. Reitin varrella kaupallisia taukopaikkoja, nuotiopaikkoja, ja vaikka minkälaisia paikkoja. Sähköpyörille latauspiste.

*MTB all in, 107 km
Ihana reitti vaativaan makuun ja mukana täysin uusia osuuksia. Tämä reitti tyhjentää takin. Tällä reitillä saa ajaa XC:tä ja enduroa ihan koko rahan edestä. Matkan varrella on useita kaupallisia taukopaikkoja.

*Soveltava pyöräily 12 km. Lähtö lauantaina 16.5. klo 13.00
Rauhallinen ja turvallinen lähes tasamaan reitti järvenrantamaisemissa. Reitin varrella Järvenpään Rantapuistossa on mahdollisuus käydä kahvilassa sekä tutustua muihin pyöräilijöihin. Reitti ajetaan navigointilaitetta tai puhelinta käyttäen.

*Soveltava pyöräily 16 km. Lähtö lauantaina 16.5. klo 13.00.  
Sama reitti kuin 12km matkalla, mutta pienen lisälenkin kera. Reitin varrella Järvenpään Rantapuistossa on mahdollisuus käydä kahvilassa sekä tutustua muihin pyöräilijöihin. Reitti ajetaan navigointilaitetta tai puhelinta käyttäen.

*Soveltava pyöräily 30-40 km. Lähtö lauantaina 16.5. klo 13.00. 
Hieman pidempi seikkailu soratieosuuksien kera. Pyörähdys luonnon keskellä rauhallisilla väylillä. Reitillä on joitakin maltillisia ylämäkiä. Reitti ajetaan navigointilaitetta tai puhelinta käyttäen.

*Sunnuntain Social Ride Gravel 48 km. 
Luvassa ihan kaikenlaista unohtamatta fillarihemmomaisia erikoisosuuksia. Reissun kruunaa aivan loistava burgeri reitin puolivälin paikkeilla.


Starttipaikalla on omat lähtöalueet eri reiteille, josta voi halutessaan etsiä itselle tai ryhmälleen sopivan vauhtista ajoseuraa.

Osallistumismaksujen hintaportaat on
55 € (1.12.- 31.12.2025)
65 € (1.1.- 28.2.2026)
75 € (1.3.- 30.4.2026)
1999 € (1.5.-10.5.2026) (kyllä luit ihan oikein 1999€, tässä on todella ylellinen tapa osallistua !)

Myös liikuntaeduilla voi maksaa. Yritykset laskulla. Hinnat sis alv 14%.


Osallistumismaksuun sisältyy:
- Omatoiminen maasto / gravel / maantie / kulttuuri / soveltava -pyöräretki GPX-tiedostoon perustuen, reitit n. 20-154 km
- Reittien varrella kaupallisia taukopaikkoja, uimarantoja,
nuotiopaikkoja, laavuja...
- Tapahtuman T-paita
- Maaliin saapuneille Vanhan Porvoon jäätelötehtaan jäätelöt
- Maaliin saapuneille CRISP-oluet (holiton!)
- Tapahtumakeskuksen meininki, palvelut ja ohjelma 
- Afterbikesaunat sekä palju tapahtumakeskuksessa La 16.5.2026
- Telttailu / riippumattoilu Eräjormacampissa
- Osallistuminen yhteistyökumppaneiden mahtavien tuotepalkintojen arvontoihin 
- Rentoa hengailua yhdessä muiden pyöräilijöiden kanssa
- Etkolämppäriajot perjantaina 15.5.2026
- SocialRide sunnuntaina 17.5.2026


GPX-tiedostot, kartat ja muu info lähetetään osallistujille 
sähköpostitse n. viikkoa ennen tapahtumaa.

Aikatauluja (muutokset mahdollisia)

Perjantai 15.5.2026
klo 15:00 Majoittumisen check-in perjantaina 15.5. Krapin vastaanotto (Rantatie 2). Vastaanotto on avoinna klo 22:00 saakka.
klo 15:00 Krapin Onnelassa Tammiston suihkut ja WC-tilat avoinna 
klo 18:00 Etkolämppärilenkki halukkaille, rento reilun parinkympin klassikko. 
11:00-22:00 Ravintola- ja kahvilapalvelut Ravintola Mankelissa (Rantatie 2) 
Päivän päätteeksi yhdessä oloa ja majoittuminen hotellissa tai eräjormacampissa

Lauantai 16.5.2026 aikataulutietoja
Klo 7:00 alkaen tapahtumakeskuksen WC:t käytettävissä
Klo 7:30-9:30 ennakkoon Krapilta ostettuna aamiainen Onnelan ravintolasalissa
Klo 7:30-22:00 Tapahtumakeskuksen kahvilapalvelut auki,
Klo 8:00-10:00 Lähtö reiteille soolona tai kaveriporukan kanssa, voi toki lähteä myös oman aikataulun mukaan
Klo 10:00-20:00 Kaupallisia taukopaikkoja / palveluita reitin varrella
Klo 13:00-20:00 Saavut ehkä maalin, joko pyörällä, kävellen tai taksilla
Klo 13:00-21:00 Tapahtuman T-paidan ja arpalipun nouto
Klo 13:00-20:00 Tapahtumakeskuksessa ostettavissa Joonas Leipakan hierontapalvelua 
Klo 14:00-22:00 Afterbikesaunat tapahtumakeskuksessa, myös esteettömät saunat
Klo 14:00-21:00 Ennakkoon Krapilta ostettu pastabuffet tarjolla Onnelan ravintolasalissa 
Klo 20:00 Krapin Pajalla Uniklubin keikka, liput ostetaan ennakkoon Krapin verkkokaupasta
Klo 21:00 Menet kotiin tai jäät yöksi
Klo 21:00 Eräjormat &amp; Eräjormattaret voi pystyttää leirinsä tapahtumakeskukseen, oma teltta mukaan


Sunnuntai 17.5.2026
Klo 7:00 alkaen tapahtumakeskuksen WC:t käytettävissä
Klo 08:00-10:00 Aamiainen Krapihovissa (Rantatie 2), Krapilta ennakkoon ostettuna 
Klo 7:30-9:30 Onnelan tapahtumakeskuksen kahvio avoinna
Klo 10:30 SocialRide
Hotelli huoneiden luovutus klo 12:00 mennessä.
Onnelassa WC-tilat käytettävissä klo 18:00 saakka.
Ravintolapalvelut: Ravintola Mankeli (Rantatie 2) on avoinna klo 12:00-19:00.
.
Krapin majoitushinnat tapahtumaan:

Onnela Standard 1hh tai 2hh 122,00 €/vrk
Onnela Comfort 1hh tai 2hh 142,00 €/vrk

Mökkimajoitukset;
Elvilä 2hlöä (omalla saunalla) 202,00 €/vrk
Männistö 2-4hlöä (sauna kuuluu hintaan) 202,00 €/vrk


Majoittujien sisäänkirjautuminen perjantaina 15.5. hotelli Krapin vastaanotossa (osoite: Rantatie 2) klo 15-22 ja lauantaina Onnelassa (Rantatie 34). Majoittuminen Onnelassa alkaen klo 15.00. 

Krapin Onnelan tapahtumakeskus (Rantatie 34,Tuusula) Tour De Tuusulanjärvi 2026 tapahtuman ajan avoinna: 
Lauantaina tarjoillaan Onnelassa aamiaiset alkaen klo 7:30 niin majoittujille kuin muillekin osallistujille sekä lauantain buffet-ruokailu, huom ennakkoon ostettava.
Sunnuntaina tarjoillaan KrapiHovilla aamiaiset klo 8:00-10:00 niin majoittujille kuin muillekin osallistujille, huom ennakkoon ostettava.

Onnelan kahviosta saa lisäksi ostettua virkistävät virvokkeet, täytetyt sämpylät, grillattavat makkarat sekä smoothiet ilman ennakkovarausta. 
  
Lisäksi Ravintola Mankeli (Rantatie 2, Tuusula) palvelee pe klo 11:00-22:00, lauantaina klo 12:00-22:00 ja sunnuntaina klo 12:00-19:00. 

Krapilla on Welcome Cyclist-sertifikaatti sekä pyörien turvallinen säilytysmahdollisuus.


Tehdään tästä jälleen yhdessä ihana viikonloppu !

Kerää oma kaveri/työporukkasi ja lähde haastamaan itseäsi päivän pyöräilyseikkailun pariin !

Paikkoja tapahtumaan on rajoitettu määrä.

Huom, kaikki toiminta tapahtuu osallistujan omalla vastuulla ja kyseessä on omatoiminen seikkailuajo, ei kilpailu. Tapahtuma on roskaton, eli kenenkään pyöräilijän jäljiltä ei saa jäädä yhtään roskaa luontoon.


Lisätietoja tapahtumasta voi kysyä: 
jani.kaariainen79(at)gmail.com / 0443 666 369

Lisätietoja tarjoiluista, majoituksesta sekä tapahtumakeskus Krapin Onnelasta: +358 9 274 841 | myynti@krapi.fi 


Miljoonat kiitokset yhteistyössä mukana oleville tahoille:


Crisp Radler
https://www.sinebrychoff.fi/tuotteet/crisp/crisp-radler-sitrus/

Cycled Shop
https://www.cycledshop.fi

Double Tap
https://www.doubletap.fi/

Giro
https://www.giro.com/

Joonas Leipakka
https://joonasleipakka.com/

Järvenpään Fillarihuolto
https://www.jarvenpaanfillarihuolto.fi/

Kaldoaivi Ultra Trail
https://www.kaldoaiviultratrail.fi/

KK Kylmäpalvelu
https://www.kk-kylmapalvelu.fi/

Kona Bikes Finland
https://www.instagram.com/konabikesfinland/

Krapi
https://krapi.fi/

Kärcher
https://www.karcher.com/fi/

Lezyne
https://ride.lezyne.com

Mcarbon
https://www.mcarbon.fi/

Pyöräliike Lundberg
https://lundberg.fi

Salpa Stages
https://salpastages.fi/

Scandinavian Outdoor
https://scandinavianoutdoor.fi/

Synsam
https://www.synsam.fi/

Tripoint
https://www.tripoint.com/fi

Yoko
https://yokokauppa.fi



Tapahtumaan sopivia hästägejä
#tourdetuusulanjärvi2026
@fillarihemmo

Pyöräily kuuluu kaikille !
- **Event URL**: https://allevents.in/sipoo/tour-de-tuusulanjärvi-2026/200029425794410
- **Event Categories**: trips-adventures
- **Interested Audience**: 
  - total_interested_count: 1547

## Ticket Details

- **Ticket URL**: http://facebook.com/200029425794410?utm_source=AllEvents.in&utm_medium=event-discovery-platform&utm_campaign=sipoo-events

## Event venue details

- **city**: Sipoo
- **state**: ES
- **country**: Finland
- **location**: Rantatie 34, FI-04310 Tuusula, Suomi
- **lat**: 60.42587
- **long**: 25.046
- **full address**: Rantatie 34, FI-04310 Tuusula, Suomi, Rantatie 34, FI-04310 Tuusula, Suomi, Sipoo, Finland

## Event Organizer details

- **affiliate_id**: 2
- **organizer**: Fillarihemmon Safarit & Pyörät (https://allevents.in/org/fillarihemmon-safarit-and-pyörät/20608460)

## Event gallery

- **Alt text**: banner
  - **Image URL**: https://cdn-az.allevents.in/events8/banners/4f980f3d04b3d77d198fcb9990137ca61a0527f4d50e36e7133dfedad4785cc5-rimg-w1200-h656-dcffffff-gmir?v=1773678636
- **Alt text**: thumbnail
  - **Image URL**: https://cdn-az.allevents.in/events8/banners/120ee20f620b71eb1fe3e669bbb256bc102734b9de01642a75c6192585791f54-rimg-w300-h300-dcffffff-gmir?v=1773678637

## FAQs

- **Q**: When is the event happening?
  - **A:** Fri, 15 May, 2026 at 03:00 pm (+03:00)
- **Q**: Where is the event happening?
  - **A:** Rantatie 34, FI-04310 Tuusula, Suomi, Rantatie 34, FI-04310 Tuusula, Suomi, Sipoo, Finland
- **Q**: Who is organizing the event?
  - **A:** Fillarihemmon Safarit & Pyörät
- **Q**: What type of event is this?
  - **A:** trips-adventures
- **Q**: Where can I find ticket details about Tour De Tuusulanjärvi 2026 ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "Event",
        "name": "Tour De Tuusulanjärvi 2026",
        "image": "https://cdn-az.allevents.in/events8/banners/4f980f3d04b3d77d198fcb9990137ca61a0527f4d50e36e7133dfedad4785cc5-rimg-w1200-h656-dcffffff-gmir?v=1773678636",
        "startDate": "2026-05-15T15:00:00+03:00",
        "endDate": "2026-05-17T18:00:00+03:00",
        "url": "https://allevents.in/sipoo/tour-de-tuusulanjärvi-2026/200029425794410",
        "eventStatus": "https://schema.org/EventScheduled",
        "location": {
            "@type": "Place",
            "name": "Rantatie 34, FI-04310 Tuusula, Suomi",
            "address": {
                "@type": "PostalAddress",
                "streetAddress": "Rantatie 34, FI-04310 Tuusula, Suomi",
                "addressLocality": "Sipoo",
                "addressRegion": "ES",
                "addressCountry": "FI"
            },
            "geo": {
                "@type": "GeoCoordinates",
                "latitude": "60.42587",
                "longitude": "25.046"
            }
        },
        "eventAttendanceMode": "https://schema.org/OfflineEventAttendanceMode",
        "description": "Tour De Tuusulanjärvi 2026 on tulossa ! Tulee tapahtumassa tusina täyteen ! The pääpäivä LA 16.5. !!!\n\nTour De Tuusulanjärvi on suuren suosion saanut rentohenkinen Social Ride pyöräilytapahtuma, se ei ole kilpailu. \n\nLuvassa takuumukava koko päivän (tai jopa kolmen päivän) pyöräseikkailu pilke silmä",
        "organizer": [
            {
                "@type": "Organization",
                "name": "Fillarihemmon Safarit & Pyrt",
                "url": "https://allevents.in/org/fillarihemmon-safarit-and-pyörät/20608460"
            }
        ]
    }
]
```